**Ministru kabineta rīkojuma projekta "Par Patentu valdes 2022. gada budžeta apstiprināšanu" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts, pamatojoties uz Likuma par budžetu un finanšu vadību (turpmāk – LBFV) 41. panta 1.1 daļu, kas noteic, ka budžeta nefinansētu iestāžu nākamā gada budžeta projektus apstiprināšanai Ministru kabinetā iesniedz ministrijas (pārraudzības institūcijas) līdz kārtējā gada 1. septembrim, un Ministru kabinets tos apstiprina līdz kārtējā gada 15. septembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2015. gada 15. decembra noteikumu Nr. 720 "Patentu valdes nolikums" 12. punktu Patentu valdes darbību finansē no pašu ieņēmumiem par sniegtajiem maksas pakalpojumiem, citiem pašu ieņēmumiem, starptautisko organizāciju finanšu atskaitījumiem, ārvalstu finanšu palīdzības, ziedojumiem, dāvinājumiem un atsevišķu valsts pārvaldes uzdevumu veikšanai piešķirtas dotācijas no vispārējiem ieņēmumiem.  Šobrīd Patentu valdes 2021. gada budžetu nosaka Ministru kabineta 2020. gada 29. septembra rīkojums Nr. 570 "Par Patentu valdes 2021. gada budžeta apstiprināšanu".  Atbilstoši LBFV 41. panta 1.1 daļai izstrādātais projekts paredz, apstiprināt Patentu valdes 2022. gada budžeta ieņēmumus 3 748 534 *euro* apmērā un izdevumus 4 266 213 *euro* apmērā, tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2022. gada 1. janvāri 517 679 *euro* apmērā.  Patentu valde 2022. gadā plāno:   1. Resursus izdevumu segšanai 3 748 534 *euro* apmērā, t.sk. ieņēmumus no sniegtajiem maksas pakalpojumiem 3 298 885 *euro* apmērā, ieņēmumus starptautiskās sadarbības ietvaros 449 649*euro* apmērā. 2. Izdevumus 4 266 213 *euro* apmērā, t.sk. atlīdzības izdevumus 1 623 654 *euro* apmērā, preču un pakalpojumu izdevumus 1 212 629 *euro* apmērā, izdevumus kārtējiem maksājumiem Eiropas Savienības budžetā un starptautiskai sadarbībai 1 153 930 *euro* apmērā, uzturēšanas izdevumu transfertus 250 000 *euro* apmērā un kapitālos izdevumus 26 000 *euro* apmērā.   Salīdzinājumā ar 2021. gadu, projektā paredzētas izmaiņas:  Preču un pakalpojumu izdevumu palielinājums par 54 617*euro* galvenokārt saistīts ar jaunas grāmatas izdošanu un grāmatas "Ceļš uz izcilību. Latvijas izgudrotāji pasaulē" papildtirāžu, kā arī palielināti izdevumi par datortehnikas un serveru apkalpošanu un administrēšanu, Doclogix lietvedības programmatūras papildinājumiem, iestādes biznesa sistēmu uzlabojumiem un papildinājumiem.  Starptautiskās sadarbības izdevumi Latvijas maksājuma daļas veikšanai Eiropas patentu iestādei palielinās par 7 330 *euro*, jo katru gadu pieaug Eiropas patentu ikgadējās uzturēšanas gada maksas, pamatojoties uz 1973. gada 5. oktobra Konvencijas par Eiropas patentu piešķiršanu 39. panta pirmo daļu un Eiropas Patentu organizācijas (EPO) Administratīvās padomes 1984. gada 8. jūnija lēmumu, kas noteic, ka Eiropas Patentu iestādei (EPI) pārskaitāmi 50 % no Eiropas patentu ikgadējās uzturēšanas gada maksām.  Kapitālie izdevumi samazināti par 25 000 *euro*. 2021. gadā veikts pēdējais maksājums par patentu informācijas sistēmas izstrādi, kas nodota ekspluatācijā 2020. gadā. 2022. gadā plānota jaunas datortehnikas iegāde.  Projekts paredz, ka saskaņā ar LBFV 6.1 panta piekto daļu Patentu valde kā budžeta nefinansētā iestāde kārtējā gada līdzekļu atlikumu, kas radies no ieņēmumiem par sniegtajiem maksas pakalpojumiem un citiem pašu ieņēmumiem, izmantos 2022. gadā 517 679 *euro* apmērā šādu pasākumu nodrošināšanai:   1. 154 557 *euro* – informācijas tehnoloģiju pakalpojumiem, lai nodrošinātu datortehnikas un serveru apkalpošanu un administrēšanu, Doclogix lietvedības programmatūras papildinājumiem, iestādes biznesa sistēmu uzlabojumiem un papildinājumiem. 2. 113 122 *euro* – patentmeklējumiem, turpinot pilotprojektu, kas nodrošina nacionālā patenta pieteicējiem iespēju saņemt bezmaksas patentmeklējumu un eksperta atzinumu par attiecīgā izgudrojuma patentspēju no vadošās institūcijas pasaulē Eiropas Patentu iestādes (EPI), nodrošināt atbalstu Patentu kooperācijas līgumu (PCT) pieteikumu iesniegšanai, atmaksājot samaksāto maksu par starptautiskā pieteikuma iesniegšanu, sniegt atbalstu Eiropas patentu pieteikumu iesniegšanai, atmaksājot samaksāto maksu par patenta pieteikuma ekspertīzi atbilstoši Eiropas Patentu iestādes cenrādim. 3. 250 000 *euro* – budžeta iestāžu uzturēšanas transferti, lai galvenokārt nodrošinātu ar Patentu valdes darbību saistītās centralizētās infrastruktūras daļēju uzturēšanu.   2022. gada Patentu valdes budžetā Rūpnieciskā īpašuma apelācijas padomes darbības nodrošināšanai paredzēts novirzīt 125 392 *euro* (atlīdzība). |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija un Patentu valde. |
| 4. | Cita informācija | Projekta īstenošanu Patentu valde nodrošinās no ieņēmumiem par maksas pakalpojumiem un citiem pašu ieņēmumiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Patentu valde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs Patentu valdes funkciju apjomu vai institucionālo struktūru. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Bojāre 67099632

Diana.bojare@lrpv.gov.lv